Folketing
2006-02-07

Der skal forskes langt stærkere i voksenpædagogikken og indsatsen for de mennesker, som ikke kan læse, stave, skrive eller regne. Men forslaget er blevet afvist. Vi har hørt undervisningsministeren og statsministeren sige nogle pæne ting om det, men når det kommer til stykket og forslaget kommer til behandling i salen, vil man ikke være med. Vi foreslår som det sidste, at der på de årlige finanslove afsættes tilstrækkeligt med midler til, at vi kan udføre et direkte kompetenceløft, analogt med det man har gjort i Sverige og andre steder. Som sagt fik jeg mange ord med på vejen under førstebehandlingen. Nu er der det nye i situationen, at trepartsudvalget har barslet med noget, der flugter fuldstændig med anbefalingerne i forslaget, og derfor kunne jeg egentlig godt tænke mig at høre, hvad der er undervisningsministerens undskyldning for ikke at kunne gå med til disse gode, ordentlige og gennemarbejdede forslag, når de flugter fuldstændig med det, ministerens eget udvalg anbefaler. Så skal jeg sige noget om det, regeringen selv er kommet frem med.